รัฐบาลไทย-ข่าวทำเนียบรัฐบาล-“ยกระดับ “กล้วย” ยกระดับชีวิตความเป็นอยู่ของประชาชน”  พ่อเมืองนครพนม นำภาคีเครือข่ายถกแนวทางยกระดับ “กล้วย” สู่ความยั่งยืน ผ่านกระบวนการห่วงโซ่การผลิตกล้วย
วันเสาร์ที่ 6 มกราคม 2567
06/01/2567
“ยกระดับ “กล้วย” ยกระดับชีวิตความเป็นอยู่ของประชาชน”  พ่อเมืองนครพนม นําภาคีเครือข่ายถกแนวทางยกระดับ “กล้วย” สู่ความยั่งยืน ผ่านกระบวนการห่วงโซ่การผลิตกล้วย
“ยกระดับ “กล้วย” ยกระดับชีวิตความเป็นอยู่ของประชาชน”  พ่อเมืองนครพนม นําภาคีเครือข่ายถกแนวทางยกระดับ “กล้วย” สู่ความยั่งยืน ผ่านกระบวนการห่วงโซ่การผลิตกล้วย “จากใบตองกล้วยธรรมดา สู่มูลค่าเพิ่มทางเศรษฐกิจ” หนุนเสริมการสร้างรายได้ให้แก่ครัวเรือนสมาชิก
พ่อเมืองนครพนม นําภาคีเครือข่ายถกแนวทางยกระดับ “กล้วย” สู่ความยั่งยืน ผ่านกระบวนการห่วงโซ่การผลิตกล้วย “จากใบตองกล้วยธรรมดา สู่มูลค่าเพิ่มทางเศรษฐกิจ” หนุนเสริมการสร้างรายได้ให้แก่ครัวเรือนสมาชิก โคก หนอง นา ผู้ประกอบการ OTOP และกลุ่มเกษตรกรในพื้นที่ เสริมสร้างความเข้มแข็งของเศรษฐกิจฐานราก ส่งผลให้พี่น้องประชาชนมีคุณภาพชีวิตที่ดีอย่างยั่งยืน
วันนี้ (6 ม.ค. 67) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมได้จัดการประชุมเครือข่ายบูรณาการห่วงโซ่การผลิตกล้วย “จากใบตองกล้วยธรรมดาสู่มูลค่าเพิ่มทางเศรษฐกิจ” ในการสร้างรายได้ครัวเรือน โคก หนอง นา ผู้ประกอบการ OTOP และกลุ่มเกษตรกรที่สนใจ ณ ห้องประชุมพระธาตุพนม ชั้น 5 ศาลากลางจังหวัดนครพนม (หลังใหม่) โดยมี นายชัยณรงค์ กาญจะนะกันโห พัฒนาการจังหวัดนครพนม นางวรนุช กรุงเกตุ ผู้อํานวยการกลุ่มงานส่งเสริมการพัฒนาชุมชน พร้อมด้วยเจ้าหน้าที่สํานักงานพัฒนาชุมชนจังหวัดนครพนม ภาคีเครือข่ายภาควิชาการ และเครือข่ายนักรวบรวมผลผลิตทุกตําบล รวม 143 คน ร่วมประชุม
นายวันชัย จันทร์พร ผู้ว่าราชการจังหวัดนครพนม กล่าวว่า กระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้มี 10 นโยบายเน้นหนัก เพื่อให้กระทรวงมหาดไทยเป็นกลไกหลักของการทําหน้าที่ "บําบัดทุกข์ บํารุงสุข ทําให้ประชาชนมีความอุดมสมบูรณ์พูนสุขโดยถ้วนหน้า" โดยเฉพาะอย่างยิ่งนโยบายเน้นหนักข้อที่ 1 "การส่งเสริมการพัฒนาคุณภาพชีวิตและการสร้างรายได้โดยการน้อมนําหลักปรัชญาของเศรษฐกิจพอเพียง" และข้อที่ 8 คือ "การส่งเสริมเศรษฐกิจฐานราก การผลิต การตลาด และการจัดจําหน่ายผลิตภัณฑ์ชุมชนและสินค้าภูมิปัญญาไทย” โดยอาศัยกลไกในระดับพื้นที่ของกระทรวงมหาดไทยทั้งในท้องที่และท้องถิ่น รวมไปถึงแนวทางการขับเคลื่อนงานของนายสุทธิพงษ์ จุลเจริญ ปลัดกระทรวงมหาดไทย ที่เน้นย้ําให้คนมหาดไทยในทุกพื้นที่ได้ลุกขึ้นมาเป็นผู้นําในการเสริมสร้างสิ่งที่เรียกว่า “ความยั่งยืน” ตามที่ได้มีการประกาศเจตนารมณ์ร่วมกันของผู้ว่าราชการจังหวัดทั่วประเทศ 76 จังหวัด 76 คํามั่นสัญญา เพื่อการพัฒนาที่ยั่งยืน ตามเป้าหมายการพัฒนาที่ยั่งยืน (Sustainable Development Goals: SDGs) ของสหประชาชาติ ซึ่งประเทศไทยมีผู้นําในทุกอณูของพื้นที่ 76 จังหวัดทั่วประเทศ ที่เป็นกลไกมหาดไทยและเป็นกลไกหลักที่สําคัญในการพัฒนาและแก้ไขปัญหาในระดับพื้นที่ การสร้างความร่วมมืออย่างเป็นรูปธรรมกับภาคีเครือข่าย เกิดเป็นพลังในการขับเคลื่อนการพัฒนา และตอบโจทย์ตามความต้องการของพื้นที่ โดยมีเป้าหมายที่สําคัญ คือ ส่งเสริมเศรษฐกิจฐานราก ควบคู่กับการอนุรักษ์สิ่งแวดล้อม ทําให้ประชาชนมีความกินดีอยู่ดี มีความอุดมสมบูรณ์พูนสุข ยกระดับคุณภาพชีวิตความเป็นอยู่ให้กับประชาชนในทุกพื้นที่ของประเทศอย่างเป็นรูปธรรมและยั่งยืน
"การจัดประชุมเครือข่ายบูรณาการห่วงโซ่การผลิตกล้วย จาก “ใบตองกล้วยธรรมดา สู่มูลค่าเพิ่มทางเศรษฐกิจ” ในการสร้างรายได้ครัวเรือน โคก หนอง นา ผู้ประกอบการ OTOP และกลุ่มเกษตรกรที่สนใจทั่วไปในครั้งนี้ ทําให้เกิดการแลกเปลี่ยนและนําเสนอข้อมูลสนับสนุนการขับเคลื่อนตามแนวคิดการตลาด โดยนํานวัตกรรมมาหนุนเสริม ก่อให้เกิดการเพิ่มรายได้ให้กับพี่น้องเกษตรกรในจังหวัดนครพนม โดยมี ดร.คมศักดิ์ หารไชย อาจารย์ประจําคณะวิศวกรรมศาสตร์ มหาวิทยาลัยนครพนม ซึ่งเป็นผู้นําภาคีเครือข่ายภาควิชาการร่วมนําเสนองานวิจัย เรื่อง “กล้วย” สู่เส้นทางกะละแมโบราณ พร้อมทั้งได้มีการนําเสนอฐานข้อมูลโคก หนอง นา โมเดล และพื้นที่การทําเกษตรอื่น ๆ เพื่อสร้างโอกาสการส่งเสริมการปลูกกล้วย และการเพิ่มประสิทธิภาพการผลิตและมาตรฐานใบตองรีด แนวทางการส่งเสริมการใช้นวัตกรรมและเทคโนโลยีที่เหมาะสม โดยใช้เตารีดใบตอง เครื่องปั๊มใบตอง และการเชื่อมโยงเครือข่ายกลุ่มผู้ปลูกกล้วยตานีใช้ใบ กลุ่มผู้รีดใบตอง กลุ่มร้านค้าจําหน่ายกะละแม และกลุ่มเกษตรกรในจังหวัดนครพนม" นายวันชัยฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวต่ออีกว่า การบูรณาการรวมกลุ่มกันเป็นห่วงโซ่มูลค่าการผลิตกล้วย (Value Chain) จะเป็นการกระตุ้นความต้องการซื้อและความต้องการขาย ทําให้เกิดเศรษฐกิจหมุนเวียนในชุมชน โดยชุมชนสามารถผลิตได้เองตั้งแต่กระบวนการ "ต้นน้ําถึงปลายน้ํา" โดยเริ่มจากต้นน้ํา คือ การปลูกต้นกล้วยไว้ในพื้นที่บริเวณโดยรอบที่พักอาศัยหรือแปลงสวนที่ว่าง เพื่อนํามาเป็นอาหารและใช้ประโยชน์จากส่วนต่าง ๆ ของต้นกล้วย กลางน้ํา คือ นําส่วนของต้นกล้วยมาแปรรูปสร้างมูลค่าเพิ่ม (Value Added) เช่น นําใบมาทําเป็นภาชนะใส่หรือห่ออาหาร นําผลกล้วยมาแปรรูปยืดระยะเวลารับประทาน นําต้นกล้วยมาเป็นอาหารสัตว์หรือแปรรูปใช้ประโยชน์อื่น ๆ ปลายน้ํา คือ การรวบรวมและนําไปขายให้กับผู้ที่มีความต้องการซื้อ ซึ่งกระบวนการทั้งหมดจะช่วยเพิ่มรายได้ ยกระดับเศรษฐกิจฐานราก ตามแบบโมเดล BCG หรือ Ecosystem ที่ชุมชนสร้างขึ้นเองและใช้กันเอง ตั้งแต่ต้นน้ําจนถึงปลายน้ํา อีกทั้งยังมีผลิตภัณฑ์ที่เป็นมิตรกับสิ่งแวดล้อม ช่วยลดขยะชุมชนและลดความสูญเปล่าได้
"ผลจากการประชุมในครั้งนี้ จังหวัดนครพนมจะได้บูรณาการส่วนราชการ และภาคีเครือข่ายทุกภาคส่วน มาจัดทําแผนการขับเคลื่อนบูรณาการห่วงโซ่การผลิตกล้วย “จากใบตองกล้วยธรรมดา สู่มูลค่าเพิ่มทางเศรษฐกิจ” โดยนําร่องการปลูกกล้วยในหมู่บ้านเศรษฐกิจพอเพียงต้นแบบ และครัวเรือนโคก หนอง นา รวมถึงกลุ่มเกษตรกรแปลงใหญ่ที่สนใจและมีความสมัครใจเข้าร่วมโครงการฯ โดยให้การสนับสนุนต้นกล้วยในการปลูกและจัดหาแหล่งรับซื้อ พร้อมจัดหาแหล่งงบประมาณมาสนับสนุนการดําเนินโครงการ เช่น งบพัฒนาจังหวัด การระดมทุนจากกองทุนชุมชน เช่น กองทุนหมู่บ้าน กองทุนพัฒนาบทบาทสตรี กลุ่มออมทรัพย์เพื่อการผลิตฯ การจัดทําผ้าป่า มาช่วยเหลือในการดําเนินโครงการ พร้อมส่งเสริมและพัฒนาทักษะอาชีพ โดยน้อมนําหลักปรัชญาของเศรษฐกิจพอเพียงมาใช้ในการดํารงชีวิตประจําวัน ทําให้พี่น้องประชาชนสามารถพึ่งพาตนเองได้อย่างยั่งยืน โดยมอบหมายให้สํานักงานพัฒนาชุมชนจังหวัดนครพนมดําเนินการทันที (Action Now) ร่วมกับพี่น้องเกษตรกร เพื่อให้เห็นผลเป็นรูปธรรมโดยเร็วที่สุด อันจะทําให้เกิดการส่งเสริมเศรษฐกิจภาพรวม เกิดการสร้างงาน สร้างอาชีพ สร้างรายได้ ส่งผลดีต่อพี่น้องประชาชนชาวนครพนมได้มีคุณภาพชีวิตที่ดีอย่างยั่งยืน" นายวันชัยฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน
#SDGsforAll #ChangeforGood